Boek: Kuier saam in professor Fungus se laboratoriumJaco Jacobs Kom kuier saam met Bennie en Jenny in professor Fungus se laboratorium en keer ŉ blikbrein wat buite beheer is, maak kennis met ŉ klomp vreemde ruimtewesens, ontmoet ŉ skurk met ŉ nare breinspoel-plan, duik saam onderwater op soek na ŉ eienaardige seegedierte … en veg saam teen ŉ weermag tuinkabouters! Vyf fantastiese Professor Fungus-stories in een boek: Professor Fungus Omnibus 2 is deel van ŉ reeks vir intermediêre lesers met ŉ sterk fokus op wetenskap, humor en avontuur. Dit is geskik vir kinders sewe jaar en ouer. Jaco Jacobs is die gewilde skrywer van talle bekroonde topverkoperboeke vir kleuters, kinders en tieners. Onder Jaco se talle bekronings tel die Tienie Hollowaymedalje, die Alba Bouwerprys, die Elsabe Steenbergprys, die MML-letterkundeprys en 26 ATKV-Kinderboektoekennings. Jacobs woon in Bloemfontein saam met sy vrou, Elize, sy twee dogters, Mia en Emma, drie honde, ŉ kat en ŉ troetel-luislang. Professor Fungus Omnibus 2 is deur Johann Strauss geïllustreer. Prys: R225,00* *Prys onderworpe aan verandering Koop die boek by Lapa Uitgewers